b'\n_START_ARTICLE_\nFamilia Tolstoi\n_START_PARAGRAPH_\nTolstoi sau Tolstoy (rus\xc4\x83: \xd0\xa2\xd0\xbe\xd0\xbb\xd1\x81\xd1\x82\xd0\xbe\xcc\x81\xd0\xb9) a fost una dintre cele mai de seam\xc4\x83 familii de nobili din Rusia, descendent\xc4\x83 a lui Andrei Haritonovici Tolstoi (poreclit \xe2\x80\x9egrasul\xe2\x80\x9d), ce \xc8\x99i-a servit \xc8\x9bara sub Vasile al II-lea al Rusiei. \xe2\x80\x9eS\xc4\x83lbaticul neam Tolstoi\xe2\x80\x9d (a\xc8\x99a cum era cunoscut \xc3\xaen \xc3\xaenalta societate din Rusia) a l\xc4\x83sat o mo\xc8\x99tenire semnificativ\xc4\x83 \xc3\xaen politica Rusiei, istoria ei militar\xc4\x83, \xc3\xaen literatur\xc4\x83 \xc8\x99i arte.\n_START_SECTION_\nFamilia Tolstoi \xc3\xaen politica Rusiei\n_START_PARAGRAPH_\nConform unor legende genealogice mai t\xc3\xa2rzii, Andrei Haritonovici Tolstoi a fost un descendent al unuia Indris ce a fost un om de o foarte distins\xc4\x83 ascenden\xc8\x9b\xc4\x83. Indris a venit din Sf\xc3\xa2ntul Imperiu Roman de Na\xc8\x9biune German\xc4\x83 la Chernigov \xc3\xaenso\xc8\x9bit de fiii s\xc4\x83i Litvinos \xc8\x99i Zimonten \xc8\x99i o for\xc8\x9ba de 3000 de oameni._NEWLINE_Familia a ajuns prima dat\xc4\x83 proeminent\xc4\x83 \xc3\xaen secolul al XVII-lea, datorit\xc4\x83 conexiunilor ei cu clanul Miloslavski din care f\xc4\x83cea parte prima so\xc8\x9bie a \xc8\x9barului Alexei. Ocolnicul Petre Andreevici Tolstoi a fost cel care a decis norocul familiei, pun\xc3\xa2ndu-\xc8\x99i serviciile \xc3\xaen slujba lui Petru cel Mare. Treptat a c\xc3\xa2\xc8\x99tigat \xc3\xaencrederea lui Petru servind ca primul ambasador rus la Constantinopol, \xc8\x99i apoi ca \xc8\x99ef al poli\xc8\x9biei secrete. De\xc8\x99i detestat de contemporani Petre Andreevici Tolstoi primit titlul conte, pentru c\xc4\x83 \xc8\x99i-a adus contribu\xc8\x9bia \xc3\xaen asigurarea tronului Ecaterinei I. Mai t\xc3\xa2rziu el s-a ciocnit cu puternicul prin\xc8\x9b Men\xc8\x99ikov, i-au fost luate titlurile \xc8\x99i a fost exilat la Solovki. Titlurile \xc8\x99i propiet\xc4\x83\xc8\x9biile i-au fost restituite nepo\xc8\x9bilor s\xc4\x83i 30 de ani mai t\xc3\xa2rziu._NEWLINE_Cel mai important politician Tolstoi din secolul al XIX-lea a fost Dimitri Andreevici, care succesiv a fost ministru al educa\xc8\x9biei, ministru de interne \xc8\x99i pre\xc8\x99edintele Academiei de \xc8\x98tiin\xc8\x9be. Este amintit \xc3\xaen general pentru faptul ca \xc3\xaen timpul activit\xc4\x83\xc8\x9bii sale, a pus \xc3\xaen scen\xc4\x83 un program viguros de rusificare \xc3\xaen Polonia \xc8\x99i Ucraina.\n_START_SECTION_\nFamilia Tolstoi \xc3\xaen timpul R\xc4\x83zboaiele Napoleoniene\n_START_PARAGRAPH_\nDoi membri ai familiei au fost activi \xc3\xaen timpul r\xc4\x83zboialor napoleoniene, Contele Petre Alexandrovici (1761 \xe2\x80\x94 1844) ce a servit sub Suvorov \xc3\xaen r\xc4\x83zboaiele \xc3\xaempotriva Turicei \xc8\x99i a Poloniei. A fost f\xc4\x83cut general-adjutant \xc3\xaen 1797 \xc8\x99i a fost trimis ambasador la Paris. A \xc3\xaencercat s\xc4\x83-l conving\xc4\x83 pe \xc8\x9barul Alexandru I s\xc4\x83 se preg\xc4\x83teasc\xc4\x83 de r\xc4\x83zboi \xc3\xaempotriva Fran\xc8\x9bei, dar f\xc4\x83r\xc4\x83 prea mare succes. A fost trimis guvernator la Sankt Petersburg \xc8\x99i Kronstadt din 1828 p\xc3\xa2n\xc4\x83 la moarte. _NEWLINE_Alexandru Ivanovici Tolstoi (1770 \xe2\x80\x94 1857) - venit dintr-o ramur\xc4\x83 colateral\xc4\x83 a familiei, a mo\xc8\x99tenit titlul de conte \xc8\x99i mo\xc8\x99iile unchiului s\xc4\x83u f\xc4\x83r\xc4\x83 copii, ultimul din familia Osterman. S-a distins prima dat\xc4\x83 \xc3\xaen b\xc4\x83t\xc4\x83lia de la Charnova (1807) unde regimentul s\xc4\x83u a \xc8\x9binut \xc3\xaen loc timp de 15 ore \xc3\xaentreaga armat\xc4\x83 aflat\xc4\x83 sub comanda direct\xc4\x83 a lui Napoleon. Unul dintre cei mai admira\xc8\x9bii generali ai coali\xc8\x9biei anti-Napoelon, a fost r\xc4\x83spl\xc4\x83tit pentru curajul s\xc4\x83u \xc3\xaen b\xc4\x83t\xc4\x83liile de la Pultusk \xc8\x99i Eylau. La Guttstadt a fost r\xc4\x83nit at\xc3\xa2t de grav \xc3\xaenc\xc3\xa2t i-a fost pus\xc4\x83 via\xc8\x9ba \xc3\xaen periciol. \xc3\x8en b\xc4\x83t\xc4\x83lia de la Borodino, a condus str\xc4\x83lucit pozi\xc8\x9biile cheie p\xc3\xa2n\xc4\x83 c\xc3\xa2nd a f\xc4\x83cut como\xc8\x9bie cerebral\xc4\x83 \xc8\x99i a fost scos de pe c\xc3\xa2mpul de lupt\xc4\x83. Osterman-Tolstoi a fost \xc3\xaenc\xc4\x83 o dat\xc4\x83 r\xc4\x83nit \xc3\xaen b\xc4\x83t\xc4\x83lia de la Bautzen dar nu a renun\xc8\x9bat la comanda for\xc8\x9bele sale. \xc3\x8encoronarea realiz\xc4\x83rilor lui a fost victoria de la Kulm, care la costat amputarea bra\xc8\x9bului st\xc3\xa2ng. C\xc3\xa2nd r\xc4\x83zboiul s-a terminat, el s-a certat cu \xc3\xaemp\xc4\x83ratul, \xc8\x99i-a dat demisia \xc8\x99i \xc8\x99i-a petrecut restul vie\xc8\x9bii \xc3\xaen Europa.\n_START_SECTION_\nFamilia Tolstoi \xc3\xaen \xc3\xaenalta societate\n_START_PARAGRAPH_\nContele Feodor Petrovici Tolstoi (1783 \xe2\x80\x94 1873), men\xc8\x9bionat cu simpatie de Pu\xc8\x99kin, \xc3\xaen \xe2\x80\x9eEvgheni Oneghin\xe2\x80\x9d, a fost unul dintre pictorii \xc8\x99i graficienii la moda ai anilor 1820. Cu toate c\xc4\x83 a preg\xc4\x83tit ilustra\xc8\x9bii rafinate pentru \xe2\x80\x9eDu\xc8\x99enka\xe2\x80\x9d lui Bogdanovici, adevarata lui voca\xc8\x9bie a fost modelarea \xc3\xaen cear\xc4\x83 \xc8\x99i designul de medalii._NEWLINE_Pe masur\xc4\x83 ce a orbit a trebuit s\xc4\x83 renun\xc8\x9be la grafic\xc4\x83 \xc8\x99i a \xc3\xaenceput s\xc4\x83 scrie balete \xc8\x99i librete pentru oper\xc4\x83. A fost vice-pre\xc8\x99edinte al Academiei de Arte \xc3\xaen 1828. Multe din lucr\xc4\x83rile lui pot fi v\xc4\x83zute la muzeul rus din Sankt Peterburg._NEWLINE_Contele Feodor Ivanovici Tolstoi (1782 \xe2\x80\x94 1846) a fost un be\xc8\x9biv notoriu, gastronom \xc8\x99i duelist. Se spune c\xc4\x83 a omor\xc3\xa2t 11 oameni \xc3\xaen dueluri. \xc3\x8en 1803 a participat la primul \xc3\xaenconjur rusesc al p\xc4\x83m\xc3\xa2ntului. Dup\xc4\x83 ce \xc8\x99i-a tatuat corpul \xc3\xaen insulele Marchize \xc8\x99i a corupt \xc3\xaentregul echipaj, c\xc4\x83pitanul Krusenstern l-a abandonat pe una din insulele Aleutine l\xc3\xa2ng\xc4\x83 Kamceatka. La \xc3\xaentoarcerea lui \xc3\xaen Sankt Peterburg a fost numit \xe2\x80\x9eamericanul\xe2\x80\x9d. A luptat brav \xc3\xaen r\xc4\x83zboiul patriotic din 1812, dar \xc8\x99i-a scandalizat familia c\xc4\x83s\xc4\x83torindu-se cu o c\xc3\xa2nt\xc4\x83rea\xc8\x9b\xc4\x83 \xc8\x9biganc\xc4\x83 \xc3\xaen 1821. Alexandru Griboedov la satirizat \xc3\xaen \xe2\x80\x9eHaz de necaz\xe2\x80\x9d, \xc8\x99i v\xc4\x83rul s\xc4\x83u, Lev Tolstoi la numit un om \xe2\x80\x9eextraordinar criminal \xc8\x99i atractiv\xe2\x80\x9d- l-a fic\xc8\x9bionalizat \xc3\xaen \xe2\x80\x9eR\xc4\x83zboi \xc8\x99i pace\xe2\x80\x9d.\n_START_SECTION_\nFamilia Tolstoi \xc3\xaen literatura rus\xc4\x83\n_START_PARAGRAPH_\nLev Tolstoi sau Contele Lev Nicolaevici Tolstoi (rus\xc4\x83 \xd0\x9b\xd0\xb5\xd0\xb2 \xd0\x9d\xd0\xb8\xd0\xba\xd0\xbe\xd0\xbb\xd0\xb0\xcc\x81\xd0\xb5\xd0\xb2\xd0\xb8\xd1\x87 \xd0\xa2\xd0\xbe\xd0\xbb\xd1\x81\xd1\x82\xd0\xbe\xcc\x81\xd0\xb9) (n. 28 august(sv) / 9 septembrie(sn) 1828, Iasnaia Poliana - d. 7 noiembrie(sv) / 20 noiembrie(sn), 1910, Astapovo) a fost un scriitor rus considerat de c\xc4\x83tre critici ca fiind unul dintre cei mai importan\xc8\x9bi romancieri ai lumii. Al\xc4\x83turi de Fiodor Dostoievski, Tolstoi este unul dintre scriitorii de seam\xc4\x83 din timpul perioadei cunoscut\xc4\x83 ca v\xc3\xa2rsta de aur a literaturii ruse (\xc3\xaenceput\xc4\x83 \xc3\xaen 1820 cu primele opere ale lui Pu\xc8\x99kin, \xc8\x99i terminat\xc4\x83 \xc3\xaen 1880 cu ultimele lucr\xc4\x83ri ale lui Dostoievski). Operele sale R\xc4\x83zboi \xc8\x99i pace \xc8\x99i Anna Karenina au avut o influen\xc8\x9b\xc4\x83 hot\xc4\x83r\xc3\xa2toare asupra dezvolt\xc4\x83rii romanului mondial._NEWLINE_Tolstoi s-a manifestat, totodat\xc4\x83, \xc8\x99i ca eseist, dramaturg \xc8\x99i reformator \xc3\xaen domeniu educa\xc8\x9biei, calit\xc4\x83\xc8\x9bi care l-au consacrat drept unul dintre cei mai cunoscu\xc8\x9bi membri ai acestei vechi \xc8\x99i aritocratice familii ruse\xc8\x99ti. Interpret\xc4\x83rile sale literare privind \xc3\xaenv\xc4\x83\xc8\x9b\xc4\x83turile etice ale lui Iisus Hristos, l-au f\xc4\x83cut s\xc4\x83 devin\xc4\x83 mai t\xc3\xa2rziu, spre sf\xc3\xa2r\xc8\x99itul vie\xc8\x9bii sale, un fervent comentator al \xc3\xaenv\xc4\x83\xc8\x9b\xc4\x83turilor christice, \xc3\xaen sensul lor social, pacifist \xc8\x99i nemediat de vreo putere lumeasc\xc4\x83. Ideile sale despre rezisten\xc8\x9b\xc4\x83 nonviolent\xc4\x83, expus\xc4\x83 \xc3\xaen opere ca \xe2\x80\x9e\xc3\x8emp\xc4\x83r\xc4\x83\xc8\x9bia lui Dumnezeu este cu tine\xe2\x80\x9d , vor avea un profund impact asupra unor personalit\xc4\x83\xc8\x9bi de referin\xc8\x9b\xc4\x83 din secolul al XX-lea, printre care Gandhi \xc8\x99i Martin Luther King Jr._NEWLINE_Mul\xc8\x9bi dintre membri familiei Tolstoi \xc8\x99i-au dedicat timpul liber literaturii. Contele Aleksei Konstatinovici (1817 \xe2\x80\x94 1875) a fost curtean dar \xc8\x99i unul dintre cei mai populari poe\xc8\x9bi ai Rusiei timpului s\xc4\x83u. A scris admirabile balade, un roman istoric, c\xc3\xa2teva versuri licen\xc8\x9bioase \xc8\x99i satire publicate sub pseudonimul literar Kozma Prutkov. Contribu\xc8\x9bia sa de baz\xc4\x83 \xc3\xaen literatura rus\xc4\x83 r\xc4\x83m\xc3\xa2ne o trilogie de drame istorice, modelat\xc4\x83 dup\xc4\x83 \xe2\x80\x9eBoris Godnuov\xe2\x80\x9d a lui Pu\xc8\x99kin._NEWLINE_Dintre cei 13 copii ai lui Lev, cei mai mul\xc8\x9bi \xc8\x99i-au petrecut via\xc8\x9ba promov\xc3\xa2nd \xc3\xaenv\xc4\x83\xc8\x9b\xc4\x83turile lui sau denun\xc8\x9b\xc3\xa2ndu-le. Cea mai mic\xc4\x83 fic\xc4\x83 \xc8\x99i  totodat\xc4\x83 \xc8\x99i secretara lui, Alexandra Lvovna (1884 \xe2\x80\x94 1979), a avut o via\xc8\x9b\xc4\x83 dificil\xc4\x83 \xc3\xaen mod special. De\xc8\x99i \xc3\xaemp\xc4\x83r\xc8\x9bea doctrina tat\xc4\x83lui ei, a non-violen\xc8\x9bei, a sim\xc8\x9bit c\xc4\x83 e de datoria ei s\xc4\x83 ia parte la eventimentele Primului R\xc4\x83zboi Mondial. Pentru curajul ei a fost r\xc4\x83spl\xc4\x83tit\xc4\x83 cu trei medalii \xe2\x80\x9eSf. Gheorghe\xe2\x80\x9d \xc8\x99i gradul de colonel. Bol\xc8\x99evicii au arestat-o \xc3\xaen 1920 dar un an mai t\xc3\xa2rziu a fost numit\xc4\x83 director al muzeului Tolstoi din Iasnaia Poliana. Dup\xc4\x83 ce a p\xc4\x83r\xc4\x83sit Rusia \xc3\xaen 1929, s-a stabilit \xc3\xaen SUA \xc8\x99i fondat \xe2\x80\x9eFunda\xc8\x9bia Tolstoi\xe2\x80\x9d. Ea a ajutat mul\xc8\x9bi intelectuali ru\xc8\x99i (\xc3\xaen special pe Vladimir Nabokov \xc8\x99i Serghei Rahmaninov) ca s\xc4\x83 scape de persecu\xc8\x9biile naziste \xc8\x99i s\xc4\x83 se stabileasc\xc4\x83 \xc3\xaen America._NEWLINE_Contele Aleksei Nicolaevici Tolstoi (1883 \xe2\x80\x94 1945) a apar\xc8\x9binut unei ramuri diferite a familiei. Primele lucr\xc4\x83ri de proz\xc4\x83 scurt\xc4\x83 ale lui, publicate \xc3\xaen 1910, au fost puse la zid de critici pentru excesivul naturalism \xc8\x99i erotism destrabalat. Alexei Tolstoi a p\xc4\x83r\xc4\x83sit Rusia \xc3\xaen 1917 \xc3\xaen timpul revolu\xc8\x9biei bol\xc8\x99evice din octombrie \xc8\x99i a emigrat \xc3\xaen Europa Occidental\xc4\x83. \xc3\x8en 1923 a revenit \xc3\xaen \xc8\x9bar\xc4\x83 \xc8\x99i a acceptat regimul sovietic, devenind unul dintre cei mai populari scriitori. A devenit un sprijinitor de n\xc4\x83dejde al partidului comunist, scriind povestiri \xc3\xaen care \xc3\xael elogia pe Stalin. A colaborat cu Maxim Gorki la reportajul f\xc4\x83cut \xc3\xaen timpul c\xc4\x83l\xc4\x83toriei lor de-a lungul Canalul Marea Alb\xc4\x83-Marea Baltic\xc4\x83. Romanele lui SF \xe2\x80\x9eAelita\xe2\x80\x9d, despre o c\xc4\x83l\xc4\x83torie pe Marte, \xc8\x99i \xe2\x80\x9eRaza mor\xc8\x9bii inginerului Garin\xe2\x80\x9d au fost populare printre adolescen\xc8\x9bi. \xc3\x8en ultimii s\xc4\x83i ani a publicat dou\xc4\x83 romane masive pe subiecte istorice: \xe2\x80\x9ePetru \xc3\xaent\xc3\xa2i\xe2\x80\x9d \xc8\x99i \xe2\x80\x9eCalvarul\xe2\x80\x9d. Ca un sus\xc8\x9bin\xc4\x83tor devotat a lui Stalin, a devenit cunoscut drept \xe2\x80\x9eContele ro\xc8\x99u\xe2\x80\x9d sau \xe2\x80\x9eTov\xc4\x83ra\xc8\x99ul conte\xe2\x80\x9d \xc8\x99i opera sa recunoscut\xc4\x83 ca fiind una dintre lucr\xc4\x83rile clasice ale literaturii sovietice. \xc3\x8en general, reputa\xc8\x9bia sa a sc\xc4\x83zut o dat\xc4\x83 cu cea a realismul socialist._NEWLINE_Nepoata sa Tatiana Tolstaia (n. \xc3\xaen 1951) este printre cei mai importan\xc8\x9bi autori ru\xc8\x99i de proz\xc4\x83 scurt\xc4\x83. Alt membru \xc3\xaen via\xc8\x9b\xc4\x83 este Nicolai Tolstoi-Miloslavski (n. \xc3\xaen 1935), un istoric britanic controversat.\n_START_SECTION_\nFamilia Tolstoi \xc3\xaen Rom\xc3\xa2nia\n_START_PARAGRAPH_\nUna din cele cinci ramuri - mai precis a treia - a familiei celebrului scriitor rus, Lev Nicolaevici Tolstoi, are o descendenta care traieste la Sibiu. La 14 ani dup\xc4\x83 moartea lui Lev Nicolaevici Tolstoi, \xc3\xaen 1924, se n\xc4\x83\xc8\x99tea la Nisa Marina Robescu, nepoat\xc4\x83 a colonelului conte Piotr Tolstoi (v\xc4\x83r bun cu Lev Tolstoi), continuator al celei de-a treia ramuri a familiei Tolstoi. Finalul primului r\xc4\x83zboi mondial a f\xc4\x83cut ca familia Tolstoi s\xc4\x83 se \xc3\xaempr\xc4\x83\xc8\x99tie pe b\xc4\x83tr\xc3\xa2nul continent. Piotr Tolstoi \xc3\xaempreun\xc4\x83 cu o parte din familie se mut\xc4\x83 la Bucure\xc8\x99ti. Una dintre fiicele acestuia, Nathalie Tolstoi, avea s\xc4\x83 o nasc\xc4\x83 \xc3\xaen anul 1924 pe Marina Robescu.'